
BIRŠTONO SAVIVALDYBĖS TARYBA

SPRENDIMAS
DĖL NEVYRIAUSYBINIŲ ORGANIZACIJŲ VEIKLOS PROJEKTŲ FINANSAVIMO BIRŠTONO SAVIVALDYBĖS BIUDŽETO LĖŠOMIS TVARKOS APRAŠO TVIRTINIMO

2020 m. gruodžio 18 d. Nr. TS-231 
Birštonas


Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos nevyriausybinių organizacijų plėtros įstatymo 7 straipsnio 1 ir 4 dalimis, Birštono savivaldybės taryba n u s p r e n d ž i a:
1. Patvirtinti Nevyriausybinių organizacijų veiklos projektų finansavimo Savivaldybės biudžeto lėšomis tvarkos aprašą (pridedama).
2.  Nustatyti, kad šis sprendimas įsigalioja 2021 m. balandžio 1 d. 
3. Paskelbti šį sprendimą Teisės aktų registre.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės merė	Nijolė Dirginčienė

PATVIRTINTA
Birštono savivaldybės tarybos
2020 m. gruodžio 18 d. 
sprendimu Nr. TS-231 

NEVYRIAUSYBINIŲ ORGANIZACIJŲ VEIKLOS PROJEKTŲ FINANSAVIMO BIRŠTONO SAVIVALDYBĖS BIUDŽETO LĖŠOMIS TVARKOS APRAŠAS

I SKYRIUS
BENDROSIOS NUOSTATOS

1. Nevyriausybinių organizacijų veiklos projektų finansavimo Birštono savivaldybės (toliau – Savivaldybė) biudžeto lėšomis tvarkos aprašas (toliau – Aprašas) reglamentuoja nevyriausybinių organizacijų (toliau – NVO), įregistruotų Juridinių asmenų registre Lietuvos Respublikos teisės aktų nustatyta tvarka, veiklos projektų finansavimo ypatumus, paraiškų teikimo ir vertinimo, lėšų skyrimo ir naudojimo bei atsiskaitymo už lėšų panaudojimą tvarką.
2. Savivaldybės biudžeto lėšos NVO veiklos projektams pagal šį Aprašą skiriamos konkurso būdu. Lėšos NVO projektų finansavimui kiekvienais metais numatomos Birštono savivaldybės biudžete.
3. Konkursą organizuoja Birštono savivaldybės administracijos Socialinės paramos skyrius (toliau – Skyrius).
4. NVO finansavimas konkurso būdu gali būti skiriamas šiems tikslams: stiprinti NVO, finansuojant jų veiklos projektų įgyvendinimą, gebėjimų teikti viešąsias paslaugas ugdymą, Bendruomeninių organizacijų plėtros įstatymo įgyvendinimą. 
5. Projektų įgyvendinimo trukmė – Projekto finansavimo iš Savivaldybės biudžeto lėšų sutartyje numatytas laikotarpis, bet ne vėliau kaip einamųjų metų gruodžio 31 d.   
6. Konkursas skelbiamas viešai Savivaldybės tinklapyje www.birstonas.lt. Skelbime nurodoma:
6.1. paraiškų priėmimo pradžia ir pabaiga. Projektų priėmimo terminas turi būti ne trumpesnis kaip vienas mėnuo nuo konkurso paskelbimo dienos;
6.2. paraiškų pateikimo Skyriui būdas ir laikas;
6.3. elektroninio pašto adresas, telefono ryšio numeris, kuriais teikiamos konsultacijos NVO su konkursu susijusiais klausimais, ir laikas pasiteirauti;
6.4. paraiškos forma (1 priedas);
6.5. nuoroda į šį Aprašą;
6.6. konkursui numatyta skirti Savivaldybės biudžeto lėšų suma;
6.7. NVO veiklos finansavimo prioritetai.
7. Konkurse dalyvauti gali Birštono savivaldybės teritorijoje registruotos ar veiklą vykdančios NVO, kaip jas apibrėžia Lietuvos Respublikos nevyriausybinių organizacijų plėtros įstatymas (toliau – Įstatymas), Lietuvos Respublikos bendruomeninių organizacijų plėtros įstatymas. 
8. Apraše vartojamos sąvokos suprantamos taip, kaip jos apibrėžtos Lietuvos Respublikos vietos savivaldos įstatyme, Lietuvos Respublikos civiliniame kodekse, Lietuvos Respublikos nevyriausybinių organizacijų plėtros įstatyme, Įstatyme, Lietuvos Respublikos savanoriškos veiklos įstatyme, Lietuvos Respublikos asociacijų įstatyme, Lietuvos Respublikos labdaros ir paramos fondų įstatyme. 

II SKYRIUS
FINANSUOTINOS VEIKLOS  IR FINANSAVIMO PRIORITETAI

9. Konkurso būdu finansuotinos šios NVO veiklos sritys:
9.1.  socialinių reikalų;
9.2.  jaunimo politikos;
9.3.  žmogaus teisių apsaugos;
9.4.  kultūros;
9.5.  sporto;
9.6.  sveikatos;
9.7.  švietimo;
9.8. aplinkosaugos.
10. Kiekvienais metais Savivaldybės Nevyriausybinių organizacijų taryba ir Savivaldybės Bendruomeninių organizacijų taryba, atsižvelgdamos į Europos Sąjungos, Lietuvos Respublikos, Savivaldybės veiklos programų ir nutarimų, susijusių su nevyriausybinių organizacijų politika, nuostatas, Savivaldybės gyventojų poreikius, iki gruodžio 20 d. pateikia Skyriui oficialiu raštu ar protokoliniu sprendimu po vieną NVO veiklos finansavimo prioritetą (toliau – prioritetas). 
11. Viena NVO vienam skelbiamam konkursui (nepriklausomai ar teikia savarankiškai, ar su partneriu) gali pateikti tik vieną paraišką. Jeigu NVO pateikia daugiau negu vieną paraišką, vertinama tik ta paraiška, kuri pateikta paskutinė pagal registracijos numerį. NVO negali būti ir pareiškėjas, ir partneris kitos NVO teikiamame projekte tame pačiame konkurse.

III SKYRIUS
PARAIŠKŲ TEIKIMAS 

12. NVO projektus aprašo, užpildydami Birštono savivaldybės NVO veiklos projektų finansavimo konkurso paraišką (1 priedas) (toliau – paraiška). Paraiška turi būti užpildyta kompiuteriu, lietuvių kalba, pasirašyta NVO vadovo arba jo įgalioto asmens, turinčio teisę veikti NVO vardu, nurodant vardą, pavardę bei pareigas, ir patvirtinta antspaudu, jei NVO antspaudą privalo turėti. 
13. Siekiant užtikrinti projektų vertinimo skaidrumą ir NVO lygiateisiškumą, pateikus paraišką Skyriui, negalima jos taisyti, tikslinti, pildyti ar teikti papildomų dokumentų NVO iniciatyva.
14. NVO kartu su paraiška Skyriui turi pateikti šiuos lietuvių kalba surašytus dokumentus arba tinkamai patvirtintas jų kopijas:
14.1. NVO steigimo dokumentą (pvz.: nuostatus, įstatus, steigimo sutartį); 
14.2. jei NVO atstovauja ne jos vadovas, – dokumentą, patvirtinantį asmens teisę veikti NVO vardu;
14.3. NVO metinę veiklos ataskaitą už praeitus metus;
14.4. kitus dokumentus, kuriuos, NVO nuomone, tikslinga pateikti.
15. NVO paraišką ir Aprašo 14 punkte nurodytus dokumentus pateikia Skyriui konkurso skelbime nurodytu būdu ir adresu. Jei konkurso skelbime nurodyta, kad paraiškas galima pateikti paštu, registruotu laišku, įteikti per pašto kurjerį arba pačioms NVO tiesiogiai pristatyti į Skyrių, paraiškos kartu su minėtais dokumentais turi būti pateikiamos užantspauduotame voke, ant kurio užrašytas konkurso pavadinimas, nurodytas konkurso skelbime. Paraiška ir prie jos pridedami dokumentai turi būti susegti. Jei konkurso skelbime nurodyta, kad NVO paraiškas gali siųsti elektroniniu paštu, nuskenuota užpildyta projekto paraiška ir visi jos priedai turi būti pateikiami .pdf formatu. Elektroniniu būdu pateikta paraiška pateikiama vienu elektroniniu laišku. Paraiška ir prie jos pridedami dokumentai gali būti pateikiami naudojant specialias didelės apimties byloms siųsti pritaikytas programas ir (ar) mainavietes internete. 
16. Paraiška turi būti pateikta iki konkurso skelbime nurodytos paskutinės projektų pateikimo dienos ir valandos. Jeigu paraiška siunčiama paštu ar per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip konkurso skelbime nurodyta galutinė paraiškų pateikimo data.
17. NVO, rengdamos projektus, turi teisę gauti informaciją ir konsultacijas su konkursu susijusiais klausimais, kurios teikiamos konkurso skelbime nurodytu elektroninio pašto adresu ir telefono ryšio numeriu. Informacija NVO teikiama iki paskutinės projektų pateikimo darbo dienos pabaigos.

IV SKYRIUS
PROJEKTŲ ATITIKTIS FORMALIEMS KRITERIJAMS, 
PARAIŠKŲ ATMETIMO TVARKA IR PAGRINDAI

18. Skyriaus specialistas gautas paraiškas užregistruoja bei per 5 (penkias) darbo dienas, prieš pradėdamas tikrinti paraiškų atitiktį formaliems reikalavimams, pasirašo Konfidencialumo pasižadėjimą ir nešališkumo deklaraciją (2 priedas) bei patikrina paraiškų atitiktį šiems formaliems kriterijams: 
18.1. paraišką pateikė NVO, įvardyta Aprašo 7 punkte; 
18.2. paraiška pateikta iki konkurso skelbime nurodytos paskutinės projektų pateikimo dienos ir valandos;
18.3.  paraiška atitinka Aprašo 12 punkte nustatytus reikalavimus;
18.4. NVO nėra nustatyta nei viena Įstatymo 10 straipsnyje nurodytų aplinkybių; 
18.5.  projekto vykdymo trukmė atitinka Aprašo 5 punkto reikalavimus;
18.6. NVO pateikė visus Aprašo 14 punkte nurodytus dokumentus;
18.7. ta pati NVO konkursui nėra pateikusi kelių paraiškų arba nėra partneris kitos NVO teikiamame projekte. 
19. Skyrius, nustatęs kad NVO kartu su paraiška nepateikė visų Aprašo 14 punkte nurodytų privalomų pateikti dokumentų arba pateikė nepatvirtintas dokumentų kopijas, raštu kreipiasi į NVO, nurodydamas pateikti privalomus dokumentus per 3 (tris) darbo dienas. Skyrius kreipiasi į NVO pateikti trūkstamus dokumentus vieną kartą.
20. NVO paraiška atmetama, nevertinama, jeigu NVO ir (ar) paraiška neatitinka šių formalių kriterijų:
20.1. paraišką pateikė NVO, neįvardyta Aprašo 7 punkte; 
20.2.  paraiška pateikta po paskutinės projektų pateikimo dienos ir valandos;
20.3.  NVO per Aprašo 19 punkte nustatytą terminą nepateikė visų reikalaujamų dokumentų  ar patvirtintų jų kopijų ir (ar) paaiškinimų bei patikslinimų;
20.4. paraiška neatitinka Aprašo 12 punkte nustatytų reikalavimų;
20.5. nustatyta bent viena iš Įstatymo 10 straipsnyje nurodytų aplinkybių;
20.6.  paraiškoje nurodyta projekto vykdymo trukmė ilgesnė nei nurodyta Aprašo 5 punkte.
21. Skyriaus specialistas parengia projektų paraiškų suvestinę, kurioje nurodo informaciją apie projektų atitiktį / neatitikimą formaliems kriterijams, neatitikimo priežastis. Projektus ir suvestinę perduoda Nevyriausybinių organizacijų veiklos projektų vertinimo ir atrankos komisijos (toliau – Komisija), sudarytos Savivaldybės administracijos direktoriaus įsakymu, sekretoriui. 

V SKYRIUS
PROJEKTŲ VERTINIMAS IR ATRANKA

22. Savivaldybės administracijos direktoriaus įsakymu Komisija sudaroma trims metams, ne mažiau kaip iš 7 narių, 4 – Savivaldybės administracijos specialistų, 1 – Savivaldybės tarybos, 1– Savivaldybės Nevyriausybinių organizacijų tarybos ir 1 – Savivaldybės Bendruomeninių organizacijų tarybos nario. Paskiriamas Komisijos pirmininkas, jo pavaduotojas, sekretorius ir nariai. Komisijos sekretorius nėra Komisijos narys. 
23. Komisijos pagrindinė veiklos forma – posėdžiai. Komisijos sprendimai priimami posėdyje dalyvaujančių Komisijos narių balsų dauguma, įforminami protokolu. Protokolą pasirašo Komisijos pirmininkas, jo nesant, Komisijos pirmininko pavaduotojas ir sekretorius. Jei Komisijos narių balsai pasiskirsto po lygiai, galutinį sprendimą priima Komisijos pirmininkas, o jo nesant – Komisijos pirmininko pavaduotojas.
24. Komisijos pirmininkas šaukia Komisijos posėdžius, pirmininkauja posėdžiams, koordinuoja Komisijos darbą.
25. Komisijos sekretorius:
25.1. organizuoja ir protokoluoja Komisijos posėdžius;
25.2. informuoja Komisijos narius apie rengiamus Komisijos posėdžius ne vėliau kaip prieš 3 (tris) darbo dienas, kartu su pranešimu pateikdamas posėdžio darbotvarkę ir medžiagą numatomais svarstyti klausimais;
25.3. apskaičiuoja kiekvienam projektui Komisijos narių skirtų balų vidurkį, reitinguoja projektus balų mažėjimo tvarka ir parengia projektų vertinimo suvestinę.
26. Pirmasis Komisijos posėdis šaukiamas ne vėliau kaip per 30 (trisdešimt) kalendorinių dienų nuo paskutinės nustatytos paraiškų pateikimo konkursui dienos.
27. Komisijos nariai pirmojo Komisijos posėdžio metu pasirašo Konfidencialumo pasižadėjimą ir nešališkumo deklaraciją (2 priedas). Jeigu yra aplinkybių, galinčių turėti įtakos sprendimui, Komisijos narys, prieš pradėdamas susipažinti su konkursui pateikta medžiaga, nusišalina nuo tos paraiškos vertinimo. Jeigu Komisijos narys nenusišalina ir vėliau dėl to kyla interesų konfliktas, jo vertinimo rezultatai laikomi negaliojančiais.
28. Komisijos nariai susipažįsta su paraiškų suvestinėje pateikta informacija apie projektų atitiktį / neatitikimą formaliems kriterijams, neatitikimo priežastis, įvertinę pateiktą informaciją (duomenis), priima protokolinį sprendimą, kuriame pateikia motyvuotus Komisijos narių argumentus, kodėl jie pritaria arba nepritaria projekto (-ų) atmetimui. 
29. Komisijos sekretorius apie Komisijos priimtą sprendimą per 5 (penkias) darbo dienas nuo jo priėmimo dienos raštu informuoja NVO apie paraiškos atmetimą, nurodydamas atmetimo priežastis.
30. Komisijos posėdžiai yra teisėti, jeigu juose dalyvauja ne mažiau kaip 2/3 Komisijos narių.
31. Paraiškos, atitikę formaliuosius kriterijus, paskirstomos vertinti Komisijos nariams atsitiktine tvarka. Kiekvieną paraišką įvertina vienodas Komisijos narių skaičius, bet ne mažiau kaip du Komisijos nariai. Kiekvieną pateiktą paraišką Komisijos nariai vertina, užpildydami ir pasirašydami Projekto paraiškos vertinimo anketą (3 priedas). 
32. Paraiškos vertinamos balais. Maksimalus balų skaičius, galimas skirti vienai paraiškai, – 28 balai. Paraiškos, Komisijos narių įvertintos mažiau nei 10 balų, atmetamos.
33. Apskaičiuojamas Komisijos narių balų vidurkis, kuris įrašomas į apibendrintą įvertintų paraiškų sąrašą. 
34. Komisijos narių sprendimu NVO gali būti kviečiama į Komisijos posėdį pristatyti pateiktą projektą. NVO apie Komisijos sprendimą ir rengiamą Komisijos posėdį ne vėliau kaip prieš 3 (tris) darbo dienas elektroniniu paštu informuoja Komisijos sekretorius.
35. Komisija, įvertinusi paraiškas, priima protokolinį sprendimą dėl siūlomų finansuoti projektų ir rekomenduojamų finansavimo sumų. Jeigu skiriama mažesnė suma, nei nurodyta paraiškoje, paraišką pateikusi NVO ne vėliau kaip per 3 (tris) darbo dienas nuo pranešimo gavimo dienos pateikia patikslintą detalią sąmatą, taip patvirtindama, kad priimtas sprendimas skirti dalį lėšų neturės neigiamos įtakos įgyvendinant projekte numatytus tikslus. NVO turi teisę sumažinti projekto įgyvendinimo paslaugų apimtį, tačiau neturi teisės keisti paraiškoje nurodytų tikslų ir veiklos turinio.

VI SKYRIUS
PROJEKTŲ TVIRTINIMAS IR SUTARČIŲ SUDARYMAS 

36. Savivaldybės administracijos direktorius įsakymu tvirtina finansuojamų projektų sąrašą, vadovaudamasis Komisijos protokoliniu sprendimu. Skyrius parengia Savivaldybės administracijos direktoriaus įsakymo dėl finansuojamų projektų sąrašo projektą. 
37. Savivaldybės administracijos direktoriui patvirtinus finansuojamų projektų sąrašą, Skyrius raštu informuoja NVO apie skirtą finansavimą. 
38. Savivaldybės administracijos direktorius ir NVO, kuriai yra skiriamos lėšos, pasirašo projekto finansavimo iš Savivaldybės biudžeto lėšų sutartį (toliau – Sutartis). Sutartis pasirašoma ne vėliau kaip per 20 (dvidešimt) darbo dienų nuo Savivaldybės administracijos direktoriaus įsakymo pasirašymo dienos. Sutarties formą tvirtina Administracijos direktorius.
39. Jeigu paraišką pateikusi NVO, kuriai skiriamos lėšos, nepasirašo Sutarties per 20 (dvidešimt) darbo dienų nuo Savivaldybės administracijos direktoriaus įsakymo pasirašymo, laikoma, kad ji atsisakė vykdyti projektą ir finansavimas neskiriamas.
40. Skyrius apie projektams skirtų lėšų paskirstymą ne vėliau kaip per 20 (dvidešimt) darbo dienų nuo  Savivaldybės administracijos direktoriaus įsakymo pasirašymo dienos paskelbia Savivaldybės tinklapyje. 

VII SKYRIUS
PROJEKTŲ FINANSAVIMAS IR LĖŠŲ NAUDOJIMAS

41.  Lėšos NVO pervedamos sudarius Sutartį ir naudojamos pagal detalią išlaidų sąmatą.
42. Išlaidos laikomos tinkamomis finansuoti, jeigu jos tiesiogiai susijusios su projekte numatytomis veiklomis ir patirtos nuo projekto įgyvendinimo pradžios iki sutartinių įsipareigojimų įvykdymo. 
43. Tinkamos finansuoti išlaidos turi būti pagrįstos išlaidų apmokėjimą pagrindžiančiais dokumentais arba jų kopijomis. NVO paslaugas ar prekes projektui vykdyti turi įsigyti ne didesnėmis nei vidutinėmis rinkos kainomis, laikydamasi racionalaus lėšų naudojimo principo. 
44. NVO, atlikdama pirkimus, privalo vadovautis Lietuvos Respublikos viešųjų pirkimų įstatymu. Jei NVO yra neperkančioji organizacija, atlikdama pirkimus, turi vadovautis Neperkančiųjų organizacijų taisyklėmis, patvirtintomis NVO.
45. Netinkamos finansuoti išlaidos:
45.1. projekto paraiškos rengimo;
45.2. projekto administravimo;
45.3. patalpų nuomos ar išperkamosios nuomos;
45.4. ilgalaikiam turtui įsigyti, statyti;
45.5. pastatų ir patalpų remonto ir rekonstrukcijos;
45.6. NVO įsiskolinimams, baudoms dengti;
45.7. su projekte numatytomis veiklomis nesusijusios išlaidos.
46. NVO privalo:
46.1. projektą įgyvendinti iki Sutartyje numatyto laikotarpio, bet ne vėliau kaip iki einamųjų metų gruodžio 31 d.;
46.2. dėl lėšų panaudojimo atsiskaityti Savivaldybės Biudžeto ir apskaitos skyriui Sutartyje nustatytais būdais ir terminais. Dėl neįvykdytų įsipareigojimų finansavimas gali būti nutraukiamas.
47. Nustačius, kad NVO projektui įgyvendinti skirtas lėšas panaudojo ne pagal paskirtį, NVO privalo jas grąžinti per 5 (penkias) darbo dienas į Savivaldybės atsiskaitomąją sąskaitą, kuri nurodyta Sutartyje. 
48. Nepanaudotas gautas lėšas, metams pasibaigus, NVO privalo grąžinti per 5 (penkias) darbo dienas į Savivaldybės atsiskaitomąją sąskaitą, kuri nurodyta Sutartyje. 
49. NVO už einamųjų metų projekto įgyvendinimą ir lėšų panaudojimą atsiskaito ne vėliau kaip iki kitų metų sausio 10 d. Sutartyje nustatyta tvarka.
491. Informacija apie praeitais metais NVO įgyvendintų projektų rezultatus, gavus Savivaldybės finansavimą, skelbiama Savivaldybės tinklapyje www.birstonas.lt. ne vėliau kaip iki einamųjų metų kovo 15 d. 
Papildyta punktu:
Nr. TSE-35, 2022-02-10, paskelbta TAR 2022-02-14, i. k. 2022-02617

VIII SKYRIUS 
BAIGIAMOSIOS NUOSTATOS 

50. Sutarties vykdymą kontroliuoja Savivaldybės Biudžeto ir apskaitos skyrius.
51. Šio Aprašo įgyvendinimą kontroliuoja Savivaldybės Centralizuoto vidaus audito skyrius.
52. Už Sutartyje numatytų veiklų įgyvendinimą, projektui skirtų lėšų tikslinį panaudojimą ir Sutartyje / paraiškoje nurodytų planuojamų veiklos vertinimo rodiklių pasiekimą atsako lėšas gavusi NVO.
53. Apraše nurodyti renkami duomenys tvarkomi ir saugomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu.
54. Protokolai, sprendimai, įsakymai, visi NVO pateikti dokumentai ar jų kopijos saugomi Skyriuje teisės aktų nustatyta tvarka.
55. Sutartys saugomos Savivaldybės Bendrajame skyriuje.
56. Projektų įgyvendinimo dokumentai (paraiškos dėl pinigų gavimo, biudžeto išlaidų sąmatos vykdymo ataskaitos ir kiti dokumentai) saugomi Savivaldybės Biudžeto ir apskaitos skyriuje.
57. Aprašas skelbiamas Savivaldybės tinklapyje www.birstonas.lt.
58. Visi kilę klausimai ar ginčai sprendžiami Lietuvos Respublikos teisės aktų nustatyta tvarka.

Nevyriausybinių organizacijų veiklos projektų
finansavimo Birštono savivaldybės biudžeto
lėšomis tvarkos aprašo
1 priedas

BIRŠTONO  SAVIVALDYBĖS NEVYRIAUSYBINIŲ ORGANIZACIJŲ VEIKLOS
PROJEKTŲ FINANSAVIMO KONKURSO PARAIŠKA

20   m. _________mėn. ____ d.

1.   Duomenys apie paraiškos teikėją

	NVO  pavadinimas
	

	Teisinis statusas
	

	Juridinio asmens kodas
	

	Buveinė, pašto indeksas
	

	Telefonas
	

	Elektroninis paštas
	

	NVO vadovo vardas, pavardė, tel., el. p.
	

	Projekto vadovo vardas, pavardė, tel., el. p.
	



2.   Duomenys apie projektą, kuriam prašoma finansavimo:

	2.1. Projekto pavadinimas
	

	2.2. Projekto įgyvendinimo laikotarpis ir vieta
	

	2.3. Projekto tikslinė grupė (Aprašykite trumpai tikslinę grupę, nurodykite asmenų skaičių per mėnesį ir per metus.) 
	

	2.4. Projekto atitiktis NVO veiklos finansavimo prioritetams (-ui). (Nurodykite, ar projekto veiklos atitinka konkurso skelbime nurodytus tų metų NVO veiklos finansavimo prioritetus / vieną iš prioritetų / neatitinka nei vieno prioriteto.)
	

	2.5. Projekto tikslas (-ai) ir uždaviniai (Tikslas (-ai)  turi būti aiškūs, konkretūs ir įgyvendinami. Projekto uždaviniai turėtų parodyti, kaip tikslas (-ai) bus pasiekti.)
	

	2.6. Trumpas projekto aprašymas (Trumpai aprašykite, kokia problema sprendžiama šiuo projektu, kodėl ši problema aktuali. Pagrįskite, kodėl šis projektas ir numatytos veiklos yra efektyvus būdas spręsti minėtas problemas.)
	

	2.7. Projekto partneriai (Jeigu projektas vykdomas su partneriais, nurodykite projekto partnerio pavadinimą, funkcijas projekte, kontaktinį asmenį ir jo telefoną.)
	

	2.8. Projektui vykdyti turima patirtis
(Nurodykite, kiek metų NVO vykdo veiklą bei įgyvendina projektus.)
	

	2.9. Laukiami rezultatai ir nauda tikslinei grupei (Nurodykite planuojamus kokybinius ir kiekybinius rezultatus.)
	



3. Projekto įgyvendinimo planas ir veiklos vertinimo rodikliai

	Eil.
Nr.
	Projekto veiklų
aprašymas
	Veiklos vertinimo rodikliai

	
	
	Veiklų vykdymo laikotarpis 
	Planuojama pasiekti reikšmė
(suplanuoti  kokybiniai ir kiekybiniai rezultatai)

	
	
	

	

	
	
	

	

	
	
	

	



4.  Projekto įgyvendinimui reikalingos lėšos  (Eur).

	Eil. Nr.
	Išlaidų pavadinimas
	Prašomos lėšos iš Savivaldybės biudžeto
	Kiti finansavimo šaltiniai
	Iš viso

	
	(detalizuoti išlaidas)
	
	
	

	
	................
	
	
	

	
	Iš viso:
	
	
	



5.   Priedai prie paraiškos

	Eil.
Nr.
	Dokumento pavadinimas 
	Pažymėti

	1.
	NVO steigimo dokumento (pvz.: nuostatų, įstatų, steigimo sutarties) kopija; 
	☐

	2.
	NVO praeitų kalendorinių metų veiklų ir biudžeto įvykdymo ataskaita;
	☐

	3.
	Kiti dokumentai, kuriuos, NVO nuomone, tikslinga pateikti.
	☐



6.   Informavimo apie projektą ir projekto viešinimo priemonės (kaip bus skleidžiama

informacija apie projekto vykdymą

________________________________________________________________________________________________________________________________________________________________



7. NVO  deklaracija

	Aš, žemiau pasirašęs asmuo, patvirtinu, kad:
-   visa informacija, pateikta paraiškoje finansinei paramai gauti ir visuose jos prieduose (toliau vadinama – projektas), yra teisinga;
-   pateikdama šią paraišką, NVO yra susipažinusi su visomis paramos teikimo sąlygomis, prioritetais ir apribojimais, žino atsakomybę ir padarinius, šių sąlygų nesilaikius; 
-   projektą ketinama įgyvendinti taip, kaip nurodyta šioje paraiškoje ir jos prieduose; 
-   NVO yra tiesiogiai atsakinga už projektą ir už finansavimo projektui tinkamą valdymą;
-  NVO patvirtina, kad, gavusi finansavimą projektui, nedeklaruos tų pačių išlaidų skirtingiems finansavimo šaltiniams;
-   prašoma parama yra būtina projektui įgyvendinti;
-   NVO vykdys reguliarią projekto įgyvendinimo stebėseną tam, kad užtikrintų projekto įgyvendinimą ir rezultatų tęstinumą, kaip numatyta paraiškoje;
-   NVO tinkamai informuos Skyrių apie bet kokius duomenų, veiklų pasikeitimus ir bet kokius kitus pasikeitimus, nukrypimus, vykdant projektą;
-   NVO įsipareigoja projektui pasibaigus, visiškai atsiskaityti už skirtą finansavimą; 
-   NVO įsipareigoja tinkamai nustatyta tvarka saugoti ir pateikti Birštono  savivaldybei bet kokius dokumentus, susijusius su projektu;


	NVO vardu:

	Vardas, pavardė
	Parašas

	Pareigos
	Data



Priedo pakeitimai:
Nr. TSE-35, 2022-02-10, paskelbta TAR 2022-02-14, i. k. 2022-02617


Nevyriausybinių organizacijų veiklos projektų 
finansavimo Birštono savivaldybės biudžeto
lėšomis tvarkos aprašo
2 priedas

(Konfidencialumo pasižadėjimo ir nešališkumo deklaracijos forma)
_________________________________________________________
(Komisijos nario vardas ir pavardė) 

KONFIDENCIALUMO PASIŽADĖJIMAS IR NEŠALIŠKUMO DEKLARACIJA 

20_____ m. __________________ d.

Birštonas

1. Būdamas _____________________________ Skyriaus specialistu (-e), vertinsiančiu (-ia) projektų atitiktį formaliems kriterijams, Komisijos pirmininku (-e), pavaduotoju (-a), nariu (-e), sekretoriumi (-e) pasižadu:                                                                                      (reikalingą pabraukti)                                                           

1.1. saugoti ir tik įstatymų bei kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant _______________________ projektus;

1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

2. Pareiškiu, kad man išaiškinta, kad konfidencialią informaciją sudaro:

2.1. projektų duomenys ir turinys;

2.2. projektų vertinimo išvados;

2.3. projektų vertinimo rezultatų duomenys;

2.4. kita informacija, susijusi su projektų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.

3. Patvirtinu, kad atsisakysiu vertinti man pateiktą projektą, jei paaiškės, kad aš esu projektą pateikusios NVO narys (-ė); dalyvauju projektą pateikusios NVO valdymo organų veikloje; esu įtrauktas (-a) į projekto, kuris yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).

4. Esu perspėtas (-a), kad pažeidęs (-usi) šį pasižadėjimą, turėsiu atsakyti už savo veiklą pagal Lietuvos Respublikos įstatymus ir atlyginti Birštono savivaldybės administracijai padarytus nuostolius.


	___________
(parašas)
	_______________
(vardas ir pavardė)




Nevyriausybinių organizacijų veiklos projektų
finansavimo Birštono savivaldybės biudžeto
lėšomis tvarkos aprašo
3 priedas

PROJEKTO PARAIŠKOS VERTINIMO ANKETA

20_____ m. __________________ d.  

	Projekto pavadinimas
	

	
	

	NVO pavadinimas
	





	Eil. Nr.
	Vertinimo kriterijai
	Vertinimo kriterijai
	Skirtų balų skaičius

	1.
	Projekto paraiškoje numatyto tikslo (-ų), uždavinių ir trumpo aprašymo aiškumas. 
(paraiškos 2.5, 2.6 punktai)


	1. Aiškiai suformuoti tikslas (-ai) ir uždaviniai. 
Projekto aprašymas atitinka suformuotus tikslą 
(-us) ir uždavinius –– skiriami 5 balai.

2. Suformuoti tikslas (-ai) ir uždaviniai iš dalies
aiškūs. Projekto aprašymas iš dalies atitinka suformuotus tikslą (-us) ir uždavinius –– skiriami 1–4 balai.

3. Suformuoti tikslas (-ai) ir uždaviniai neaiškūs.
Projekto aprašymas neatitinka suformuotų tikslo (-ų) ir uždavinių –– skiriami 0 balai.
	

	2.
	Projekto atitiktis NVO veiklos finansavimo prioritetams (-ui) (paraiškos 2.4 punktas)
	1. Projekto veiklos atitinka du NVO veiklos 
finansavimo prioritetus – skiriami 4 balai.

2. Projekto veiklos atitinka vieną NVO veiklos
finansavimo prioritetą – skiriami 2 balai.

3.  Projekto veiklos neatitinka NVO veiklos 
finansavimo prioritetų – skiriama 0 balų.
	

	3.
	NVO patirtis 
(paraiškos 2.8 punktas)

	1. NVO patirtis vykdant veiklas bei įgyvendinant projektus daugiau nei 10 metų – skiriami 3 balai.

2. NVO patirtis vykdant veiklas bei įgyvendinant projektus nuo 5 iki 10 metų – skiriami 2 balai.

3. NVO patirtis vykdant veiklas bei įgyvendinant projektus iki 5 metų – skiriamas 1 balas.
	

	4.
	Laukiami projekto įgyvendinimo rezultatai ir nauda
(paraiškos 2.9 punktas)
	1. Laukiami rezultatai realūs ir pasiekiami, atitinka suformuotą projekto tikslą (-us) – skiriami 3 balai.

2. Laukiami rezultatai iš dalies realūs ir pasiekiami, iš dalies atitinka suformuotą projekto tikslą (-us) – skiriami 2 balai.

3. Laukiami rezultatai nerealūs bei sunkiai pasiekiami, neatitinka suformuoto projekto tikslo (-ų) – 0 balų.
	

	5.
	Projekto įgyvendinimo planas
(paraiškos 3 punktas)
	1. Projekto veiklos nuoseklios, pagrįstos ir tinkamos projekto tikslui bei uždaviniams pasiekti, aiški planuojama pasiekti reikšmė – 5 balai;

2. Projekto veikloms trūksta išsamaus aprašymo ir pagrindimo, neaiški planuojama pasiekti reikšmė – skiriami 1–4 balai.

3. Projekto veiklos nenuoseklios ir neišsamios, abejotina planuojama pasiekti reikšmė – skiriama 0 balų.
	

	6.
	NVO lėšos prisidedant prie projekto įgyvendinimo
(paraiškos 4 punktas)
	1. NVO skirs ne mažiau 20 proc. savo lėšų nuo projekto įgyvendinimo sumos – skiriami 3 balai.

2. NVO skirs 10–20 proc. savo lėšų nuo projekto įgyvendinimo sumos – skiriami 1–2 balai.

3. NVO neprisidės savo lėšomis arba prisidės mažiau nei 10 procentų prie projekto įgyvendinimo – skiriama 0 balų.
	

	7.
	Prašomų lėšų pagrindimas
(paraiškos 4 punktas)
	1. Projekto išlaidų sąmata detali, pagrįsta ir aiškiai susieta su planuojamomis veiklomis ir laukiamais rezultatais – skiriami 5 balai.

2. Projekto išlaidų sąmata iš dalies detali, iš dalies pagrįsta, išlaidos iš dalies susietos su planuojamomis veiklomis ir laukiamais rezultatais – skiriami 1–4 balai.

3. Projekto išlaidų sąmata neaiški, nedetali nepagrįsta ir nesietina su planuojamomis veiklomis bei laukiamais rezultatais – skiriama 0 balų.
	

	Balų suma
	





	Komisijos nario siūlymas ir argumentai dėl finansavimo:

1) skirti;

2) skirti iš dalies (nurodoma siūloma skirti suma ir pateikiamos pagrįstos siūlymo priežastys, nurodoma, kokioms veikloms siūloma finansavimo neskirti ar skirti mažesnį finansavimą);

3) neskirti.
	



Komisijos narys

	__________

(parašas)
	_______________

(vardas ir pavardė)



Priedo pakeitimai:
Nr. TSE-35, 2022-02-10, paskelbta TAR 2022-02-14, i. k. 2022-02617


Nevyriausybinių organizacijų projektų
finansavimo Birštono savivaldybės biudžeto
lėšomis tvarkos aprašo
4 priedas

(Ataskaitos forma) 
________________________________________________________________
(NVO pavadinimas)
________________________________________________________________
(juridinio asmens kodas, buveinė, tel., el. paštas)

NVO METINĖ VEIKLOS ATASKAITA

20_____ m. __________________ d.

1.  NVO projektinė veikla.
	Eil.
Nr.
	Projekto pavadinimas
(aprašyti  projektus, kuriuos NVO įgyvendino per praeitus metus)
	Veiklos vertinimo rodikliai

	
	
	Projektų veiklų trumpas aprašymas
	Pasiekti rezultatai (kiekybiniai ir kokybiniai)

	
	
	

	

	
	
	
	



2. Projektų finansavimo šaltiniai

	Lėšų šaltinis
	Skirtos lėšos (Eur)
	Panaudotos lėšos (Eur)

	Birštono savivaldybės biudžeto lėšos
	
	

	NVO nuosavos lėšos (nurodykite, kur lėšos buvo panaudotos)
	
	

	Kiti šaltiniai (nurodykite finansavimo šaltinį ir kur lėšos buvo panaudotos)
	
	



1.    Su kokiais iššūkiais susiduriate dalyvaudami projektinėje veikloje? 

2.    Ar turite siūlymų dėl projektinio finansavimo?

NVO vadovas              __________________            ___________________________
(parašas)                                                  (vardas ir pavardė)

Ataskaitą parengęs asmuo ________________________________________________________

(pareigos, parašas, vardas, pavardė, tel., el. paštas)


Pakeitimai:

1.
Birštono savivaldybės taryba, Sprendimas
Nr. TSE-35, 2022-02-10, paskelbta TAR 2022-02-14, i. k. 2022-02617
Dėl Birštono savivaldybės tarybos 2020 m. gruodžio 18 d. sprendimo Nr. TS-231 „Dėl nevyriausybinių organizacijų veiklos projektų finansavimo Birštono savivaldybės biudžeto lėšomis tvarkos aprašo tvirtinimo“ pakeitimo

